Insulazia arbanaso

La Insulazia arbanaso (Dendrocygna arcuata) estas specio de birdo de la grupo de arbanasoj. Ili loĝas en tropikaj kaj subtropikaj Aŭstralio, Filipinoj, Borneo, Indonezio, Papuo-Novgvineo kaj insuloj de Pacifiko(Pizzey. G, Knight. F 1997 p. 26).

 Taksonomio 
Estas tri subspecioj asociaj al tiu birdo, D. a. arcuata (Indonezia Insulazia arbanaso), D. a. australis (Aŭstralia Insulazia arbanaso), kaj D. a. pygmaea (Novbritia Insulazia arbanaso).

 Aspekto 
La Insulazia arbanaso ricevas angle la nomon de Wandering Whistling Duck, nome Mirinda arbanaso, pro siaj mirinde laŭtaj fajfalvokoj kaj eĉ la fajfa bruo kiun elsendas ties flugiloj dumfluge. Ili havas longajn kolojn kaj krurojn kaj aspektas kiel kruco inter ansero kaj anaso. Ili havas fortajn kapon kaj kolon kun pli malhelaj frunto, krono kaj malantaŭa kolstrio ĝis nuko. La vizaĝo estas sablokolora, pli hela (blankeca) ĉe gorĝareo kaj pli malhela ĉe okulareo. La brusto enhavas nigran punktecon kaj la ventro estas tre ruĝecbruna. La flugiloj estas tre malhelaj (tute malhelaj sube kaj nigrecaj plumoj kun brunaj bordoj supre) kaj montras ripoze blankajn bordojn ne tiom plumecaj kiom tiuj de la Flankapluma arbanaso. Ili estas 54–60 cm alte kaj pezas averaĝe 750 gramojn.

Ili manĝas ĉefe herbojn, lotusojn, akvoplantojn kaj eventuale insektojn kaj akvajn malgrandajn vertebrulojn.

 Habitato 
La Insulazia arbanaso loĝas en neprofundaj lagunoj, inundataj herbejoj aŭ marĉoj. Ili ĝuas akvon kaj rare lasas ties bordon. Ili povas naĝi kaj merĝi facile.

 Reproduktado 
Reproduktado okazas dum la tropika humida sezono kutime inter decembro kaj majo. Dum tiu epoko la ino demetas 6 al 15 ovojn en nesto ne malproksima el akvo kaj kutime inter altaj herboj aŭ ŝirmata areo.
eta|250px|center|Paro de Insulazia arbanaso
eta|Insulazia arbanaso
eta|300px|maldekstra|Yandina, SOr Kvinslando
eta| Dendrocygna arcuata - MHNT

 Referencoj 

  Kriterioj kial tiu specio estas Malplej Zorgiga.
 Field guide to the birds of Australia Graham Pizzey kaj Frank Knight, Angus & Robertson 1997, 3a eldono 2000. ISBN 0-207-19714-8

 Vidu ankaŭ 
 Fiĝiaj tropikaj sekaj arbaroj

 Eksteraj ligiloj 

 BirdLife Species Factsheet 
 IUCN Ruĝa Listo
 Dendrocygna spp
 Orienta Insulazia arbanaso 
 Insulazia arbanaso

Kategorio:Arbocignenoj
Kategorio:Anasedoj
Kategorio:Anseroformaj
Kategorio:Orientalisa faŭno
Kategorio:Bestoj el la Aŭstralazia ekozono
Kategorio:Bestoj el la Pacifika ekozono
Kategorio:Birdoj de Oceanio
Kategorio:Birdoj de Azio